KV-85

KV-85 bol sovietsky ťažký tank používaný počas druhej svetovej vojny postavený na základe tanku KV-1. Bolo postavených iba 148 kusov. Tank bol prechodnou konštrukciou medzi staršími KV-1 a neskoršou sériou tankov IS-1 a 2.

Vývoj a konštrukcia 
Tank bol postavený na základe tanku KV-1. Odlišoval sa novou vežou a kanónom D-5T kalibru . Tank bol odpoveďou na nové tanky Tiger a Panther, pretože s kanónom raže  už nebolo možné ničiť nemecké tanky. KV-85 bol zaradený do služby 8. augusta 1943, sériovo sa vyrábal až do septembra.

Vozidlo bolo vyvinuté na jar 1943 Kirovskom závode v Čeľabinsku. Vznikli dva prototypy. Oba prototypy mali podvozok z KV-1S a niesli rovnakú vežu, aká bola použitá v prototype tanku IS-1. Rozdiel bol v kanóne. Prvý prototyp niesol kanón S-31 (označený ako Objekt 238) a druhý D-5T (označený ako Objekt 239). Obidva kanóny boli raže  a boli vyvíjané pre tank IS-1. Veža sa vyznačovala konvenčnými hranatými tvarmi, pancierovanie čela bolo vhodne sklonené. Jednotlivé pancierové pláty boli zvárané. Uprostred prednej časti korby sa nachádzal priestor vodiča. Napravo od neho v čelnom pancieri bol pevne uložený guľomet DT kalibru , ktorý obsluhoval vodič. Vďaka tomu sa zmenšil počet členov posádky na 4 členov. K pohonu slúžil vznetový motor V-2K s výkonom 600 hp. Motor bol vybavený s novou prevodovkou s vyššou spoľahlivosťou. Podvozok pozostával na každej strane z napínacieho kolesa vpredu, šiestich odľahčených dvojitých pojazdových kolies s vnútorným tlmením, hnacieho kolesa vzadu a troch napínacích kladiek. Pojazdové kolesá boli individuálne odpružené torznými tyčami. Vo veži bol lafetovaný kanón D-5T kalibru  spolu s koaxiálnym guľometom DT kalibru . Druhý guľomet rovnakého typu bol lafetovaný v strieľni v zadnej časti veže. K zamiereniu kanóna slúžil teleskopický zameriavač, vo veži bol inštalovaný pozorovací periskop. Na oboch stranách veže boli otvory, umožňujúce streľbu do strán z osobných zbraní posádky. Vezená zásoba munície činila 70 granátov. Rovnako ako v prípade IS-1, tak aj výroba tankov KV-85 bola rýchlo zastavená v prospech tankov T-34/85 a IS-2. Celkom bolo vyrobeno 148 tankov typu KV-85.

Tank mal viaceré modifikácie:
 KV-100 – KV-85 s  S-34 kanónom. Jeden prototyp bol vyrobený v roku 1944. Nikdy nebol zaradený do služby.
 KV-122 – KV-85 s  D-25T kanónom. Jeden prototyp bol vyrobený v roku 1944. Nikdy nebol zaradený do služby.
 KV-152 – štúdia so  kanónom vo veži KV-85. Žiadny prototyp však nikdy nebol postavený.

Bojové nasadenie 
Väčšina tankov KV-85 bola nasadená ako súčasť ťažkých tankových plukov, či ťažkých plukov samohybných diel bojujúcich na južnej vetve 4. ukrajinského frontu. Tanky sa väčšinou podieľali na dobývaní Krymu a neskôr celej Ukrajiny. Pri bojoch o Krym mali nad nemeckými tankmi prevahu, ale na Ukrajine, kde sa stretli s Tigrami a Panthermi, prevahu strácali a výsledok vzájomného stretnutia závisel na skúsenostiach posádky a spôsobu nasadenia tankov.

Iné projekty

Zdroj 

Sovietske tanky
Tanky druhej svetovej vojny
Ťažké tanky